# First Automobile Works

First Automobile Works (xinès simplificat: 中国第一汽车, pinyin: Zhōngguó Dìyī Qì chē) és un fabricant d'automòbils fundat el 15 de juliol de l'any 1953. En l'actualitat, forma part de les quatre grans marques de la indústria automotriu xinesa, juntament amb Dongfeng Motor Corporation, Shanghai Automotive Industry Corporation (SAIC), Chang'an Motors.
L'any 2006 va produir 1.400.000 unitats.

## Història

El 1953 comença la construcció de la primera factoria de FAW (finalitzant-se la construcció el 1956) ajudats per Zavod Imeni Likhacheva. El 1956 produeixen el primer vehicle manufacturat al país, el camió Jiefang CA-10. Dos anys després produeixen el primer cotxe xinès, el Hongqi. El ZIS-150 va esdevenir el primer cotxe xinès fabricat en massa. El 1988, Chrysler va vendre gran part d'equipament industrial, així com la llicència per dissenyar el motor Motor K 2.2 a FAW.
El 1991 FAW i Volskwagen formen una joint venture (al 31 de juliol de 2007 ja s'havien produït 2.000.000 d'unitats). A partir d'aquest moment FAW comença a prestar més atenció al sector automotriu, amb el qual l'acord amb el fabricant alemany s'estendrà a altres fabricants, com Toyota i Mazda. Respecte de la seva marca de vehicles, Hongqi, decideix mantenir-la.
L'any 2004 les seves vendes van superar el milió d'unitats, i forma part del grup dels 3 fabricants més importants de la Xina, sent els altres Shanghai Automotive Industry Corporation (SAIC) i Dongfeng Motor Corporation.

## Logotip

El símbol representa la combinació de la paraula "一汽" (on "一" vol dir primer i "汽" cotxe) que significa "China FAW Group Corporation" modificada, de tal manera que representa a un falcó que estén les seves ales.
Per tant, FAW significa que el falcó vola a través dels cels del món, estenent les seves ales i volant alt i lluny cap a la brillantor del cel blau.

## Joint ventures

FAW té força acords en la fabricació d'automòbils a la Xina:
* Sichuan FAW Toyota Motor (Changchun, Província de Jilin) fabriquen el Toyota Prius per al mercat xinès.
* En la mateixa ciutat, FAW-Volskwagen i Audi fabriquen el Jetta, Bora, Sagitar, Audi A4 i Audi A6L (una versió allargada del A6).
* A Rússia, amb Hebei Zhongxing es fabrica el Zhongxing Admiral a Altaysky Kray
* Tianjin Xiali fabrica el Miles ZX40, una versió amb motor elèctric del Daihatsu Move, convertint-se en el primer cotxe fabricat a xina que es ven als Estats Units a mitjans del 2006 a mans de Miles Automotive Group.
Llista complet de joint ventures que FAW té:
* FAW Jiefang Automobile Company
* FAWER Automobile Parts Company
* FAW Car Company
* FAW Haima Motor Co
* Changchun FAW Sihuan Automobile Company
* FAW-Volkswagen Automobile Company
* Tianjin FAW Xiali Automobile Company
* Tianjin FAW Toyota Motor Company

## Haima i Hongqi

Actualment són 2 marques pertanyents a FAW. La primera, una marca que va passar a mans de FAW a finals dels anys 1990 i la segona és la marca de vehicles de luxe de FAW (Hongqi significa "bandera vermella" en xinès).

### Haima

FAW Mazda és una joint venture amb Mazda per fabricar cotxes d'aquest fabricant a la Xina; aquests són comercialitzats sota la marca Haima.
FAW Haima Motor co és una subsidiària de FAW, establerta a l'illa de Hainan, Xina. El nom "Haima" prové de la paraula Hainan (HAI) i Mazda (MA); en els seus inicis va iniciar la producció del Hainan CA7130, un cotxe basat amb el Mazda 323.
Hainan Auto Works va ser comprada per FAW a finals dels anys 1990. FAW ja tenia un altre acord amb Mazda per fabricar el Mazda6 a la província de Jilin. En conseqüència, Haima va ser rellançada com una marca nova, similar a Xiali i Hongqi. La nova marca té la seva pròpia gamma de cotxes, com el Haima 11 (basat amb el Mazda3).

### Hongqi

Presentada el 1958, el seu primer vehicle va ser una versió de la limusina soviètica; posteriorment contractarà dissenys amb Lincoln i Audi.
Més endavant, hi hgaueren altres models com el Hongqi HQ3 (basat amb el Toyota Crown) i el Hongqi Benteng (basat amb el Mazda6), conegut com a Hongqi Besturn o Hongqi C301.
* Hongqi L5
* Hongqi LS7
* Hongqi H9
* Hongqi H6
* Hongqi H5 II
* Hongqi E-HS9
* Hongqi HS7
* Hongqi HS5
* Hongqi HS3

## Mèxic i Amèrica del Sud

Després d'haver signat un acord amb l'empresa mexicana Elektra el 2006, s'inicià la comercialització de vehicles FAW a Mèxic F1, F4 i F5. Cal esmentar que es construirà una fàbrica a Zinapecuaro, Michoacan on s'invertiran 150 milions de dòlars en 3 anys i podrà fabricar 100.000 unitats a l'any.
En l'actualitat, FAW està present en països com Guatemala, Panamà, Argentina, El Salvador, Hondures i el Perú, on FAW comercialitza el Xiali Pàgina web de FAW Perú Arxivat 2008-01-09 a Wayback Machine..

## Referències

* 1 2 3 China Briefing’s Business Guide to Beijing and North-East China. China Briefing Media, Ltd., 2006, p. 208. ISBN 978-988-98673-3-1.
* ↑ «Passing bumps in the road: what we can learn from FAW's 70-year journey-Xinhua». [Consulta: 15 juliol 2023].
* ↑ New policy to encourage China's carmaker consolidation Arxivat 2011-06-09 a Wayback Machine. xinhuanet.com, 2010-02-22 10:27:20
* ↑ China's Economic Supertrends: How China is Changing from the Inside Out to Become the World's Next Economic Superpower. InChina Publishing, p. 184. ISBN 978-0-9879847-0-8.
* ↑ The Automotive Sector of China: Vision and Reality. Economist Intelligence Unit, 1997, p. 33. «In August of the same year the first car, named Hongqi (Red Flag), was fabricated under the slogan "Make the high-grade car as a gift for Chairman Mao". At that time the highest Chinese leaders all used the Soviet-made Zil.»
* ↑ «News Releases 2007». Arxivat de l'original el 2011-01-25. [Consulta: 10 febrer 2008].
* ↑ «People's Daily Online -- FAW car sales top 1 million units».
* ↑ «Haima Autos | China Car Times - China Auto News». Arxivat de l'original el 2008-02-23. [Consulta: 10 febrer 2008].
* ↑ «Haima cars (Happin, Family, Freema) - China Car Forums».
* ↑ «Grupo Salinas y FAW Group impulsan la industria automotriz mexicana». Arxivat de l'original el 2010-10-06. [Consulta: 10 febrer 2008].
* ↑ Pàgina web de FAW Mèxic
* ↑ «Se presentan los nuevos vehículos FAW en México | Motor Spain».

## Enllaços externs

* Pàgina web oficial Arxivat 2008-01-24 a Wayback Machine. (xinès)
* Pàgina web global (anglès)